Bullet in tjoekie (en in trane) ná 'bekgeveg' in Seepunt | Netwerk24
Bejaarde erg in huis in Kraaifontein aangerand
'n Bejaarde vrou van Kraaifontein, Kaapstad, is Maandag ernstig aangerand toe sy in haar huis oorval is.
Eskom het Deloitte Consulting vir R207 miljoen gedagvaar.
Tito kry nié sy sin, MTBR wel op 30 Oktober
Tito Mboweni, minister van finansies, wou dalk sy mediumtermynbegrotingsraamwerk (MTBR) op Dinsdag 29 Oktober aan die parlement wil voorlê, maar die tesourie hou voet by stuk oor 30 Oktober.
Deur Julian Jansen 26 Februarie 2017 00:03
Die oud-Bok James Dalton (44) en sy meisie, Claire Thorne (43).
Die oud-Bokhaker James Dalton bring die naweek in die tjoekie deur. Hy is Donderdagaand in hegtenis geneem nadat hy met polisielede stry gekry het op die toneel van 'n motorongeluk waarin hy betrokke was.
Dalton (44) het glo in sy vriendin, Claire Thorne, se splinternuwe BMW gery toe die botsing in die hoofstraat van Seepunt gebeur het. Volgens betroubare bronne het die moeilikheid begin toe die polisielede Dalton kort ná 20:00 Donderdag uitgevra het oor hoe die ongeluk gebeur het.
Dalton het hom glo vererg, sy vinger na die polisieman gewys en geskree hy is 'n "f****n rassis".
Hy het glo ook vir die polisie­lede gesê hulle kan maar versterkings inroep, maar hulle kan niks aan hom doen nie. Die polisie het glo nog twee lede ontbied omdat hulle bang was vir Dalton omdat hy "baie groot" is.
Dalton is toe gearresteer en na die polisieselle in Seepunt geneem. Daar was Dalton blykbaar luidrugtig, maar hy het glo bewoë geraak toe hy hoor hy gaan nie op borgtog vrygelaat word nie.
Thorne, wat saam met Dalton in dierewelsyn werk, was kortaf toe Rapport haar gister op haar selfoon kontak: "Daar was nie 'n voorval nie. Meneer Dalton het kinders. So, julle verslaggewers moet f***f!"
Sy het die foon doodgedruk.
Dalton was in die Bokspan wat die Wêreldbeker-rugbytoernooi in 1995 gewen het. Hy is geskors nadat hy in 'n wedstryd teen Kanada in 'n geveg op die veld betrokke was.
Sers. Noloyiso Rwexana, polisiewoordvoerder, het bevestig Dalton is op klagte van aanranding, intimidasie en verset teen arrestasie gearresteer. Hy verskyn môre in die hof in Kaapstad.